text: সুরেন্দ্রনাথ কর ( ৫ মার্চ, ১৮৯২ - ২ আগস্ট, ১৯৭০) একজন ভারতীয় শিল্পী এবং স্থপতি ছিলেন।  অবনীন্দ্রনাথ প্রবর্তিত ভারতীয় চিত্রকলা ধারার একজন বিশিষ্ট শিল্পী। তিনি প্রাচ্য ও পাশ্চাত্তের  স্থাপত্যশৈলীর সাথে ভারতীয় স্থাপত্যশৈলীর  সঠিক সংমিশ্রনের জন্য পরিচিত। 
  
  তিনি ১৮৯২ খ্রিস্টাব্দের  ৫ ই মার্চ ব্রিটিশ ভারতের অধুনা বিহার রাজ্যের মুঙ্গের-এ জন্মগ্রহণ করেন। তিনি প্রখ্যাত বাঙালি চিত্রশিল্পী,নন্দলাল বসু এবং নোবেলজয়ী রবীন্দ্রনাথ ঠাকুরের ভ্রাতুষ্পূত্র অবনীন্দ্রনাথ ঠাকুরের কাছে শিল্পের প্রাথমিক শিক্ষা লাভ করেন।  পরে, তিনি শিল্প-শিক্ষক হিসাবে ঠাকুর পরিবার প্রতিষ্ঠিত "বিচিত্রা ক্লাবে" যোগ দেন।   ১৯১৭ খ্রিষ্টাব্দে,যখন রবীন্দ্রনাথ ঠাকুর  শান্তিনিকেতনের ব্রহ্মচর্যাশ্রম  স্থাপন করেন, তিনি সেখানে কলা-শিক্ষক হিসাবে কাজ করেন। দুই বছর পরে, তিনি অনুষদ সদস্য হিসাবে রবীন্দ্রনাথ ঠাকুরের কলাভবনে চলে আসেন।
  
  সুরেন্দ্রনাথ রবীন্দ্রনাথ ঠাকুরের অনেক বিদেশ সফরের সময় তাঁর সঙ্গী হতেন।  সে সময়ে প্রাচ্য ও পাশ্চাত্তের স্থাপত্যে যা লক্ষ্য করতেন তা নিজের সাথে তিনি নিজের শৈলীর সাথে আরো উন্নত করার সুযোগ পেতেন এবং সেটির সঠিক ব্যবহার করতেন এবং এভাবে তিনিই শান্তিনিকেতনের অনেক ভবনের নকশা প্রস্তুত করেন।  তাঁর কাজের জন্য ভারত সরকার ১৯৫৯ খ্রিষ্টাব্দে চতুর্থ সর্বোচ্চ ভারতীয় বেসামরিক পুরষ্কার পদ্মশ্রী প্রদান করে। 
  ১৯৭১ খ্রিস্টাব্দে বিশ্বভারতী বিশ্ববিদ্যালয় তাঁকে মরণোত্তর দেশিকোত্তম উপাধিতে সম্মানিত করে।
  
  সুরেন্দ্রনাথ কর ১৯৭০ খ্রিস্টাব্দের ২রা অগাস্ট ৭৮ বৎসর বয়সে পরলোক গমন করেন।
  
  আরো দেখুন 
  
   শান্তিনিকেতন
   কলাভবন
   নন্দলাল বসু
   অবনীন্দ্রনাথ ঠাকুর
   রাণু মুখোপাধ্যায়
  
  আরও পড়া
  
  তথ্যসূত্র
  
  বিষয়শ্রেণী:১৯৭০-এ মৃত্যু
  বিষয়শ্রেণী:১৮৯২-এ জন্ম
title: সুরেন্দ্রনাথ কর